**Parta-agama** (*Pogona vitticeps*) on agamien heimoon kuuluva australialainen liskolaji. Sen lisäksi *Pogona*-sukuun kuuluu seitsemän muuta lajia, joista tunnetuimmat ovat *Pogona barbata*, *P. brevis*, *P. minima,* *Pogona henrylawsoni* ja *P. minor*. Laji on kotoisin Australiasta.

Parta-agama on suosittu lemmikkilisko.

Ulkonäkö ja koko
----------------

Parta-agama kasvaa 30–60 cm:n pituiseksi ja on hyvin voimakasrakenteinen. Parta-agamasta on jalostettu lukuisia eri värimuotoja. Parta-agaman tunnistaa helposti partaa muistuttavista piikkikärkisistä suomuistaan, joista laji on nimensä saanut. Liskon piikit näyttävät pistäviltä, mutta tuntuvat kosketettaessa pehmeiltä.
Kaksi parta-agamalajia on sileäposkisia.

Elinympäristö
-------------

### Luonnossa

Parta-agama on kotoisin Australian itä- ja keskiosista. Laji elää lähinnä aroilla ja puoliaavikoilla ja syö hyönteisiä ja kasveja. Luonnossa agamat uivat vain pakkotilanteessa.

### Lemmikkinä

Parta-agama on suosittu lemmikkilisko päiväaktiivisuutensa, sosiaalisuutensa, helppohoitoisuutensa ja helpon kesyyntymisensä vuoksi. Parta-agamaa voi kylvettää; kylvettäminen saattaa helpottaa nahanluontia ja ulostamista. Liian usein kylvettäminen puolestaan voi aiheuttaa liskon ihon haitallista kuivumista.

Terraarion pitäisi olla tilavuudeltaan minimissään 150×50×50 cm3, ja siellä tulisi olla vähintäänkin kiipeilypuita. Lajille luontaisen kuivan ympäristön vuoksi myös terraarion tulee olla kuiva. Mahdollisia kasveja valittaessa tulee ottaa huomioon, että parta-agamat eivät ole turhan nirsoja ruokansa suhteen, vaan koristekasvi saattaa pian päätyä liskon syömäksi. Poikasille ei saa laittaa terraarioon hiekkaa, koska poikanen voi kokemattomuuttaan syödä senkin. Poikasterraarion pohjaksi sopii sanomalehti, laattapohja tai matto. Myöskään aikuisille hiekka ei ole suositeltavaa, koska syötynä se saattaa aiheuttaa suolitukoksen, joka monesti johtaa liskon kuolemaan.

Käyttäytyminen ja ravinto
-------------------------

Parta-agama syö pieniä selkärangattomia ja kasveja, mutta kurkku ja sitrushedelmät ovat lajille haitallisia. On myös huomattu, että muun muassa pinaatti hankaloittaa parta-agamalla kalsiumin imeytymistä. Lemmikkiparta-agamalle vihanneksia voi antaa vähän harvemmin kuin hyönteisiä ja hedelmiä kerran viikossa.

Vihollisen kohdatessaan parta-agama saattaa paljastaa suuren kitansa ja pienet, terävät hampaansa sekä pullistaa piikkisuomujen peittämän kurkkupussinsa pelotteeksi saalistajiaan vastaan.

Lähteet
-------

1. ↑  Melville, J. & Wilson, S: *Pogona vitticeps* *IUCN Red List of Threatened Species. Version 2018.2*.  2018. International Union for Conservation of Nature, IUCN, Iucnredlist.org.  (englanniksi)
2. 1 2  Pogona vitticeps", Animal Diversity Web.
3. ↑  Inland Bearded Dragon (Arkistoitu – Internet Archive) Saint Louis Zoo
4. ↑  Can Bearded Dragons Eat Oranges? Vets explain the dangers *FeedingMyPet*.  2.3.2021.  Arkistoitu 16.11.2021. Viitattu 16.11.2021. (englanniksi)
5. ↑  Can Bearded Dragons Eat Spinach? Vets explain the dangers *FeedingMyPet*.  24.8.2020.  Arkistoitu 16.11.2021. Viitattu 16.11.2021. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q792301
* Wikispecies: Pogona vitticeps
* ADW: Pogona\_vitticeps
* AFD: Pogona\_vitticeps
* CoL: 4KV6Z
* GBIF: 2465641
* iNaturalist: 31411
* IRMNG: 10642033
* ITIS: 1056855
* IUCN: 83494364
* NCBI: 103695
* Observation.org: 102423
* RD: vitticeps
* uBio: 202746

 |

 |